KÄÄNNEKOHTA Nelson Mandelan inspiroiva elämä
Tervetuloa Käännekohtaan. Olen Muyiwa.
Oikeastaan koko nimeni on Oloalumue Leiwa Debayola Wagu Muala.
Sanokaa vain Jeff.
Tänään Hip hop -artisti The Ambassador kertoo siitä, -
kuinka hän toipui masennuksesta.
Kuulemme myös erään näyttelijän tarinan.
Ensin on kuitenkin vuorossa elokuva Invictus - voittamaton, -
joka kertoo Nelson Mandelasta.
Nelson Madiba Mandelan elämästä on kirjoitettu paljon.
Pienestä paimenpojasta tuli Afrikan suurin johtaja.
Kun Mandelan elämänkerta ilmestyi, -
ihmiset alkoivat odottaa elokuvaa.
Kuinka niin suuri kertomus mahtuisi elokuvaan?
Mikä ajanjakso Mandelan elämässä oli kaikkein vaikuttavin?
Tuottaja Lori McCreary pohti tätä kysymystä melkein 10 vuotta.
Kun hän luki John Carlinin kirjan käsikirjoituksen, -
hän tiesi löytäneensä tarinansa.
Tänä päivänä maamme luhistui.
Veljet ja sisaret! On tullut aika rakentaa maatamme.
Istuimme tuotantoryhmän ja Madiban kanssa palaverissa.
Morgan selitti Madiballe, että joutuisimme vaihtamaan tarinaa.
Olimme löytäneet tarinan, joka osui koko kertomuksen ytimeen.
Madiba arvasi heti, että tarina käsitteli maailmanmestaruutta.
Kuinka saavutamme voiton?
Millä inspiroimme muut mukaamme?
Mitä hän halusi? -Voittaa maailmanmestaruuden.
Hollywood lähti Afrikan kentille kuvaamaan kohtausta, -
jota Etelä-Afrikka ei koskaan unohda.
Käsikirjoitus oli niin hieno, että halusin heti mukaan.
Elokuva kertoo siitä, mitä ihmisyys on parhaimmillaan.
Rugbyn maailmanmestaruusottelu vuonna 1995 oli päivä, -
jolloin kaikki Mandelan unelmat toteutuivat.
Hän onnistui parantamaan rotuerottelun jättämät haavat -
ja yhdistämään kansan.
Mikään ei voita kotikentällä voitettua maailmanmestaruutta.
Ajoitus oli hieno. Etelä-Afrikka oli nuori demokratia.
Se oli hyvin erityistä aikaa.
Viisi edeltävää vuotta olivat olleet rankkoja.
Apartheid-museo antaa rajun kuvan 90-luvun Etelä-Afrikasta.
Se oli poliittisen väkivallan aikaa.
Aika ennen vaaleja oli täynnä kärsimystä.
Kutsun sitä kiroukseksi.
Poliittiset puolueet taistelivat keskenään, ja turistit kaikkosivat.
Keith Strugnell johtaa Go-tell Communications -järjestöä.
Järjestö tekee medialähetystyötä.
Vaikeimpina vuosina Go-tell toi toivoa pimeyteen.
Olin kutsunut Steven Curtis Chapmanin kiertueelle.
Sain viestin, ettei hän voikaan tulla.
Managerit pelkäsivät levottomuuksia.
Vastasin heille, ettei nyt ole aika vältellä Etelä-Afrikkaa.
Nyt oli tärkeää olla täällä evankeliumin tähden.
Vain evankeliumi voi tuoda rauhan tähän maahan.
He muuttivat mielensä ja tulivat.
Huhtikuussa 1994 Etelä-Afrikassa pidettiin presidentinvaalit, -
jotka Nelson Mandela voitti.
Etelä-Afrikan uskovat rukoilivat vaalien puolesta.
Siihen aikaan oli herätystä.
Vaalijonoissa seisoi kaikenvärisiä ihmisiä. Se oli uskomatonta.
Vaalien jälkeen ihmiset juhlivat, vaikka jännitteitä oli yhä.
Urheilu yhdistää ihmisiä, joten Mandela käänsi huomionsa rugbyyn.
Mandela pyysi kansainvälistä rugbyjoukkuetta Springboksia -
pelaamaan yli omien odotustensa.
Kiitos Herralle tästä elokuvasta.
Se vangitsi unohtumattoman palasen historiaa
Elokuva yhdistää Mandelan poliittisen kamppailun -
ja rugbyjoukkueen tien finaaliin.
Se kertoo joukkueesta, joka uskalsi unelmoida mahdottomasta, -
ja presidentistä, -
joka yhdisti kansan rugbyottelun avulla.
Kun Mandela käveli kentälle urheiluvaatteissaan, -
hän osoitti ymmärtävänsä kansaa.
Hän halusi rohkaista koko kansaa yhdistymään.
Maailman muuttamiseen tarvitaan vain muutamien rohkeus.
Rukoukseni on, -
että elokuvan katsojat voisivat sen kautta nähdä Jumalan.
Tätä elokuvaa ei kannata jättää katsomatta.
Katkon jälkeen haastattelen The Ambassadoria. Pysy mukana.
"JOS JOKU JANOAA, NIIN TULKOON MINUN TYKÖNI JA JUOKOON.
JOKA USKOO MINUUN, HÄNEN SISIMMÄSTÄÄN ON, -
NIINKUIN RAAMATTU SANOO,
JUOKSEVA ELÄVÄN VEDEN VIRRAT." JOH. 7:37-38
Tervetuloa takaisin.
Kanssani istuu kristillisen hip hopin uranuurtaja, -
William "Duce" Branch eli The Ambassador.
Aikaisemmin kun kättelimme, käteni melkein musertui.
Hiphopparit ovat kovakouraisia.
Hienoa, että tulit.
Tämä on ensimmäinen kerta, kun pääsen haastattelemaan sinua.
Luin taustojasi internetistä, -
ja siellä puhutaan eniten moraalisesta kömmähdyksestäsi.
Olet ollut alalla jo vuosia.
Onko turhauttavaa, -
että niin monet keskittyvät huonoimpaan hetkeesi?
Kyllähän se kirpaisee.
Mentorini sanoi kerran, -
että ihminen joko pitää itsensä kurissa tai kärsii seurauksista.
Ihmiselämän torni rakentuu uskollisuuden palikoista.
Niitä kasaa koko elämän, mutta muut näkevät vain sen, kun torni kaatuu.
Se kuuluu elämään.
Siksi opetan siitä.
Yksikin lankeaminen voi tuhota koko uran.
Osasin odottaa sitä.
Olet myöntänyt tekosi ja ottanut siitä vastuun.
Yhtä asiaa halusin kysyä.
Kun rakentamasi palikkatorni kaatui, -
jotkut ihmiset varmasti sanoivat arvanneensa, miten sinulle käy.
He olivat jo arvioineet tanssityyliäsikin.
Siitä voimme olla eri mieltä.
Miltä tuntui kohdata sellaisia ihmisiä?
Tuntuiko sinusta, että he vain odottivat lankeamistasi?
Kun palikkatorni sortui, -
käyttääkseni metaforaamme, -
olin niin murtunut, etten jaksanut ajatella muiden syntejä.
Ajattelin vain sitä, kuinka paljon tarvitsin anteeksiantoa.
Jumalan anteeksiannon sain heti, koska se tuli jo ristillä.
Tarvitsin kuitenkin myös ihmisten anteeksiantoa.
Halusin alkaa koota uusia uskollisuuden palikoita, -
jotta ihmiset voisivat jonain päivänä taas luottaa minuun.
Nyt keskityn omaan vaellukseeni, -
enkä ehdi murehtia muiden ihmisten asenteista.
Jumala on armossaan antanut minun nähdä sisäiset ongelmani, -
ja muiden sisäiset ongelmat jäävät siinä kyllä kakkoseksi.
Puhumme palikkatorneista ja lankeamisista, -
mutta katsojat eivät ehkä tiedä, mitä sinulle on tapahtunut.
Tulit julkisuuteen ja myönsit, että sinulla oli ollut salasuhde.
Minulla oli epäasiallinen suhde.
Olin naimisissa, -
mutta samaan aikaan pelehdin jonkun toisen kanssa.
Ihmiset rupeavat herkästi arvailemaan, mitä kaikkea tapahtui.
Tiesimme kuitenkin itse rikkovamme avioliittoani vastaan.
Kertoisin mielelläni koko jutun, mutta siinä on muitakin mukana.
Kybermaailmassa avautumisessa on omat vaaransa.
Yksityiskohdat voivat satuttaa muita ihmisiä.
Jumala on kuitenkin armossaan peittänyt tekoni.
Jumala ei välitä, kuinka syvällä olemme.
Jatketaan eteenpäin, koska urasi ei rajoitu tähän.
Mitä aiot tehdä seuraavaksi?
Sinähän näytät vasta kaksikymppiseltä.
Meikkaaja teki hyvää työtä.
Mitä projekteja sinulla on meneillään?
Opiskelit teologiaa. Vaihdatko farkut mustaan pukuun?
Opiskelin teologiaa, -
jotta voisin aina elää Jumalan näkökulmasta käsin -
ja julistaa Jeesusta.
Hip hop on lähetyskenttäni.
Nyt olen elämässäni hyvin vakaalla paikalla.
Kesällä 2011 julkaisen uuden levyn, "Keskeyttäkää hautajaiset".
Se viittaa yltäkylläiseen elämään, jonka saamme Jeesukselta.
Se elämä jatkuu ikuisesti.
Ei ole syytä itkeä, koska meillä on tämä toivo.
Nimi viittaa myös omaan uraani, joka haluttiin jo haudata.
Urani kuitenkin jatkuu, ja haluan sillä osoittaa, -
että evankeliumin voima toimii jo tässä ajassa.
Hip hop on saanut suosiota ympäri maailmaa.
Nuoret alkavat helposti matkia hip hop -artisteja.
Liittyykö siihen riskejä?
Jotkut haluavat vain antaa nuorten tutkia musiikkimaailmaa.
Mitä neuvoja antaisit vanhemmille tai itse nuorille, -
jotka rakastavat hip hopia?
Se on haasteellista.
Tiedotusvälineet antavat hip hopista ongelmallisen kuvan, -
koska ne etsivät vain suuria katsojalukuja.
Alun perin hip hop oli vain yksi ilmaisumuoto muiden joukossa.
Haluamme olla kristittyjä hiphoppareita.
Haluamme tarjota kuulijoille vaihtoehtoja.
Haluamme näyttää, että rapistakin voi nauttia, -
kunhan sen pitää Jeesuksen Kristuksen alaisuudessa.
Se selittää, mikä meitä motivoi.
Maailma tarkkailee musiikkilavoja.
Maalliset artistit eivät laita Jumalaa keskipisteeseen.
Haluamme näyttää, että muunlaisiakin artisteja on.
Joskus saamme yhtä paljon julkisuutta.
Se ei ole päätarkoituksemme, -
emmekä hae maailmanlaajuista kuuluisuutta.
Välillä kuitenkin saamme kuulla, että olemme kuuluisia maailmalla.
Meille on sanottu, että olemme kuuluisia Aasiassa ja Afrikassa.
En edes tiennyt sitä.
Haluamme vain loistaa valoamme ihmisten edessä, -
jotta he ylistäisivät Isäämme taivaassa.
Mistä katsojat voivat tilata levyjäsi?
Niitä voi tilata nettisivultani: -
www.theambassadoronline.com.
Facebookista ja Twitteristä minut löytää nimellä Ambassador 251.
Ihan kuin hän puhuisi ranskalaisille. 2-5-1...
Kiitos vierailustasi. -Kiitoksia.
Ohjelman lopussa saatte kuulla The Ambassadorin musiikkia.
"RUOHO KUIVUU, KUKKANEN LAKASTUU, -
MUTTA MEIDÄN JUMALAMME SANA PYSYY IANKAIKKISESTI."
JES. 40:8
Candace Cameron Bure tunnetaan parhaiten TV-sarjasta Full House.
Hänellä oli hieno ura, ja hän oli kuuluisa.
Sitten hän sai kirjan, joka muutti kaiken.
Candace Cameron Bure sai ensimmäisen roolinsa 10-vuotiaana.
Se oli hieno kokemus.
Meillä oli mahtava tuotantoryhmä.
Candace voitti näyttelemisestään monia palkintoja.
Työ oli hänelle hyvin mieluista.
Rakastin näyttelemistä.
Jumala ei kuulunut hänen elämäänsä.
Kun perhe meni kirkkoon, hänellä ei ollut odotuksia.
Tunsin oloni epämukavaksi, joten hihittelin penkissä.
Toisaalta en voinut olla pitämättä seurakunnan ilmapiiristä.
Candace jatkoi kirkossa käymistä, kunnes kuuli erään saarnan.
Pastori sanoi, että jos joku haluaa pelastua, -
hän voi lausua syntisen rukouksen.
Halusin Jeesuksen elämäni Herraksi, joten rukoilin sen rukouksen.
Olin silloin 12-vuotias.
Candacen usko alkoi kasvaa, ja samalla hän eteni urallaan.
Kun Candace muutti pois kotoa, suhde Jumalaan jäi taustalle.
Tein kovasti töitä, ja lisäksi minun piti antaa haastatteluja.
Seurakuntaelämä alkoi hiipua.
Viikonloppuisin olin väsynyt.
Jumala ei ollut enää ykkössijalla.
Candace järkeili, että kunhan hän ei käyttäisi huumeita, -
kaikki muu menettelisi.
Pidin itseäni hyvänä ihmisenä.
Ajattelin, että jos intiimi suhde poikaystävään on suurin paheeni, -
olen jo paljon moraalisempi kuin monet ikätoverini.
Kerran hän sai veljeltään kirjan "Viimeisten päivien vaellus".
Veli oli saanut pääosan kirjaan perustuvasta elokuvasta.
Huomioni kiinnittyi pastori Bruce Barnsin hahmoon.
Tempaus tapahtuu kirjan alussa.
Kristus tempaa seurakuntansa pois, ja muut jäävät maailmaan.
Ihmettelin, miten pastori voisi jäädä tempauksesta.
Pastori itse tiesi vastauksen.
Kirjassa hän sanoo tuntevansa Raamatun hyvin, -
mutta hän oli silti elänyt elämänsä oman mielensä mukaan.
Candace alkoi tutkia, millainen Jumala todella on.
Olin halunnut elää Jumalalle, -
mutta olin vain käyttänyt hänen anteeksiantoaan hyväkseni -
ja elänyt miten tahdoin.
Yhtäkkiä ymmärsin, että minun on tunnettava Raamattu paremmin.
Halusin tietää, mitä Raamattu opettaa taivaaseen pääsemisestä.
En voinut uskoa Jeesukseen ja samalla elää oman pääni mukaan.
Se ei ollut mahdollista.
Candace muutti elämänsä Jumalan avulla.
Hän alkoi tutkia Raamattua.
Nyt ymmärrän, mitä evankeliumi on. Ymmärrän, miksi Kristus kuoli.
Ymmärrän olevani syntinen.
Ymmärrän, että olen tehnyt syntiä pyhää Jumalaa vastaan.
Olin hyvin kiitollinen siitä, -
että silmäni avautuivat näkemään totuuden.
Se oli hyvin tunteellinen hetki.
Laskeuduin polvilleni ja pyysin, -
että se kokemus pysyisi aina tuoreena mielessäni.
Pyysin, että Herra antaisi uskon kasvaa sisälläni, -
jotta voisin elää koko loppuelämäni hänelle.
Full House päättyi vuonna 1995.
Sen jälkeen Candace on näytellyt elokuvissa, mennyt naimisiin -
ja hoitanut lapsiaan kotona.
Haluan siirtää uskoni lapsilleni.
Toivon, että usko näkyy elämässäni.
Äskettäin Candace sai pääosaroolin ABC:n uudesta televisiosarjasta.
Sarja seuraa teiniurheilijoiden elämää.
Candace esittää kristittyä kuntosalimanageria.
Saan olla sarjan omatunto.
Saan puhua raamatullisista periaatteista, mikä on mahtavaa.
Usko on se asia, josta Candace on kaikkein kiitollisin.
Usko auttaa minua työssäni viihdeteollisuudessa.
Haluan pitäytyä raamatullisiin periaatteisiin, -
koska haluan miellyttää Jumalaa, en ihmistä.
Jeesus on pelastajani, Herrani ja ystäväni.
Hän on koko elämäni.
Oletko sinäkin sellainen kristitty, joka ei ota uskoa vakavasti?
Kuvittele miltä tuntuisi, -
jos puolisosi tai poikaystäväsi eläisi omaa elämäänsä -
ottamatta tunteitasi huomioon?
Tilanne ei oikeastaan satuta Jumalaa, vaan sinua itseäsi.
Jumala odottaa sitä, että alat ottaa hänet vakavasti.
Antaudu Jumalalle niin kuin Candace.
Lähesty häntä rukouksessa. Rukoile kanssani.
Jeesus, pyydän anteeksi sitä, -
etten ole pitänyt sinua tärkeänä.
Kiitos siitä, että kuolit puolestani.
Auta minua ottamaan uskoni vakavammin.
Anna minun nähdä sinut kaikessa, mitä teen.
Auta sanojani muuttumaan teoiksi.
Tätä pyydän, aamen.
Nyt kuulette The Ambassadorin kappaleen "Gimmie Datt".
Se tekee hyvää, haluan sen kaiken
Anna Raamattu, anna mikki
Tehdään opetuslapsia Jeesukselle
Kukaan ei voi korvata Jeesusta
Rukoillaan herätystä
Anna kokonainen kaupunki kaloja
Anna rauhan evankeliumi
Anna lisää siunauksia, annoit minulle jo elämän
Olin punkkari, hengailin väärässä seurassa
Halusin huumeita, nyt haluan vain Jeesusta
Ennen elin kaduilla ja piileskelin
Kun Jumalan Henki tuli sieluuni, annoin kontrollin hänelle
Anna liekehtivää tultasi
Anna raikasta tuulta, anna sadetta
Vaihdan kahleet vapauteen, Jumalalta saan kaiken
Anna liekehtivää tultasi
Anna raikasta tuulta, anna sadetta
Vaihdan kahleet vapauteen, Jumalalta saan kaiken
Olet rikas tiedän sen, elämäsi on pelkkää juhlaa
Et välitä Jeesuksesta, olet vähän kuin Saul
Seuraat muotia, pukeudut ketjuihin
Hankit tatuointeja, isket naisia
Se on sääli, haluan muuttaa sen
Aikamme on kuin palava paperi
Se on täynnä pinnallista turhuutta
Olin aivan kuin sinä, mutta Jumala lähetti luokseni jonkun
Joka kertoi hyvät uutiset
Ehkä haluat muuttaa elämäsi, kaikki on jo tehty puolestasi
Anna liekehtivää tultasi
Anna raikasta tuulta, anna sadetta
Vaihdan kahleeni vapauteen, Jumalalta saan kaiken
Anna liekehtivää tultasi
Anna raikasta tuulta, anna sadetta
Vaihdan kahleet vapauteen, Jumalalta saan kaiken
Sinulla on kultaa, meillä on Herra
Hän on palkintomme
Jos et yllä kriteereihin, hän korjaa asian
Suomennos: Hanna Tischer